নিউজডেস্ক,  বাংলাদেশনিউজ২৪x৭.কম  প্রধান বিচারপতি এবিএম খায়রুল হকের বাসভবনে ককটেল হামলার অভিযোগে দায়ের করা মামলায় যুবদল নেতা মোয়াজ্জেম হোসেন আলাল, স্বেচ্ছাসেবক দল সভাপতি হাবিব উন নবী খান সোহেল ও ছাত্রদল সভাপতি সুলতান সালাহউদ্দিন টুকুকে ৬ মাসের আগাম জামিন দিয়েছেন হাইকোর্ট। রবিবার বিচারপতি সৈয়দ মোঃ জিয়াউল করিম ও এএনএন বশির উল্ল্যাহর সমন্বয়ে গঠিত ডিভিশন বেঞ্চ এ আদেশ দেন।  উল্লেখ্য, ১৮ নভেম্বর প্রধান বিচারপতির বাস ভবনে ককটেল নিক্ষেপের ঘটনা ঘটে। এ ঘটনায় বিএনপির মানবাধিকার বিষয়ক সম্পাদক ব্যারিস্টার নাসির উদ্দিন অসীম ও  বিএনপি মহাসচিব দেলোয়ার হোসেনের ছেলে পবনসহ ৫ জনকে আসামি করে পুলিশ রমনা থানায় মামলা দায়ের করে। এর আগে এ মামলায় জামিন নেন ব্যারিস্টার অসীম।  বাংলাদেশনিউজ২৪x৭.কম/এসএ.